**Zdeněk Mácal** (Brno, 8. januara 1936.) češki je dirigent. 

Mácal je već sa četiri godine počeo svirati violinu. Nakon završene osnovne škole, daljnje je glazbeno obrazovanje stekao na Brnskom konzervatoriju i na Janačekovoj akademiji glazbe i primijenjenih umjetnosti, gdje je s najvišim ocjenama diplomirao 1960. godine. Svoj prvi dirigentski angažman ostvario je kao dirigent Praškog simfonijskog orkestra, dirigirajući brojne koncerte i opere. Na Međunarodnom natjecanju dirigenata u francuskom gradu Besançonu 1965. osvojio je 1. nagrdu. Isti uspjeh ostvario je na Natjecanju "Dimitri Mitropoulos" u New Yorku 1966. godine. Nakon sovjetske invazije na Čehoslovačku i Praškog proljeća 1968. godine, odlazi iz rodne zemlje i 1970. postaje šef dirigent Kölnskog simfonijskog orkestra, a 1974. i Orkestra Radija Hannover.

U međuvremenu je 1972. godine nastupio sa simfonijskim orkestrom iz Chicaga, a bio je i voditelj *Grant Park Music Festivala*, koji se svake godine održava u Chicagu.

Tijekom umjetničke sezone 1985./86. bio je šef dirigent Simfonijskog orkestra u Sydneyu. Iako je orkestar trebao voditi tri godine, u lipnju 1986. napustio je zemlju bez dodatnih objašnjenja, nakon što je u ožujku 1986. zamolio skraćivanje do kraja sezone.

Nakon odlaska iz Australije, iste godine postaje šef dirigent simfonijskog orkestra u amerićkom Milwaukeu, Wisconsin. Sa time je orkestrom 1989. godine organizirao turneju po Istočnoj obali SAD-a. Najznačajniji koncert tijekom turneje bio je onaj u Carnegie Hallu u New Yorku. Tijekom turneje popularizirao je čeških skladatelja i snimio popularnu snimku Smetanine skladbe *Má vlast* sa diskografskom kućom Telarc International Corporation. Tijekom turneje, koncerte orkestra prenosilo je preko 300 radio postaja.

U rujnu 1993. postao je šef dirigent Simfonijskog orkestra New Jerseya, i na toj poziciji ostao je do 2002. godine. Američka diskografska kuća Delos Productions snimio je Dvořakovu verziju marijanskog himna *Stala plačuć' tužna mati* 1994. godine. Iako je 2002. godine otišao s mjesta šefa dirigenta orkestra, članovi orkestra nagradili su ga titulom počasnog dirigenta Simfonijskog orkestra New Jerseya.

2003. godine vraća se u rodnu Češku i nastanjuje u Pragu, gdje je do 2007. godine bio šef dirigent Češke filharmonije.

Izvori
------

1. ↑   (`en`) Daniel Cariaga, Conductor Makes Sudden Australian Departure, *Los Angeles Times*, objavljeno 30. maja 1986. 
pristupljeno 26. februara 2016.
2. ↑  (`en`) Leslie Kandell (21. januara 2001.). „New Jersey Symphony Begins to Consider Life Without Macal". *The New York Times*. Pristupljeno 9. septembra 2009.
3. ↑  (`en`) Matthew Westphal (11. septembra 2007.). „Angry Over Bad Review, Conductor Zdenek Mácal Abruptly Quits Czech Philharmonic". Playbill Arts. Pristupljeno 13. septembra 2007.

Vanjske veze
------------

* (`en`) Bruce Duffie, Intervju sa Zdeněkom Mácalom, 26. srpnja 1990.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 69117963
* LCCN: n81132016
* ISNI: 0000 0000 7366 7747
* GND: 134601297
* SUDOC: 08268636X
* BNF: cb139271444 (podaci)
* MusicBrainz: 05deb750-8107-4796-ae8f-c8cb01932225
* NKC: jo20000069735
* BNE: XX1505986
* NSK: 000716856

 |